બીલઃ (એક આંગળી પોતાના જમણા ગાલ પર મૂકી, ખુરસી થોડી ટેબલ તરફ ખસેડી ને ટેબલ પર જમણા હાથની કોણી ટેકવી, સહજ સ્મિત સાથે) “ખૂબ જ સરસ સવાલ પૂછ્યો છે તમે. હું પણ તમને જવાબ તાત્કાલિક અને ખૂબ પ્રામાણિકતાથી આપું છું. અત્યાર સુધી સાચા અર્થમાં મેં કઈં જ વિચાર્યુ નથી પણ સાથે એટલું તો માનું છું કે દરેક પરંપરા-ટ્રેડીશન તે એક સમયની ખાસ ડીમાન્ડમાંથી જન્મે છે. જે કામ અથવા જવાબદારી ફર્સ્ટ લેડી તરીકે હીલરી નિભાવતી હતી એ હું શીખીને કરી ન શકું એવું તો છે જ નહીં. હજુ ૩-૪ મહીનાની વાર છે. મેં આજ સુધી તો આવું કઈં વિચાર્યું નહોતું પણ આજથી ,જ હું મારી જાતને તૈયાર કરવા માંડીશ. જે પણ મારે કરવાનું છે તે હું કરીશ જેથી કરીને દેશની બાગડોર સંભાળવામાં જ હીલરીનો સમય જાય. તમારા સવાલે મને વિચાર કરતો તો કર્યો છે પણ વિચાર્યું ન હોત તોયે જે સમયની ડિમાન્ડ છે તે પ્રમાણે હું સહજ રીતે વર્તી શકું છું અને વર્તીશ જ, ઓન ધ સ્પોટ, એટલો કોન્ફીડન્સ મને છે જ. ”લુક, ટાઈમ પ્રમાણે જિંદગી જે પણ સ્ટેજમાં આપણને લઈ આવે કે મૂકે એમાંથી સારું અને સાચું તારવીને, સમય-સંજોગને honor કરીને, આપણું કર્તવ્ય નિષ્ઠાથી અદા કરવાની જવાબદારી આપણી છે.” જો હીલરી પ્રેસિડન્ટ બને છે તો એનું કામ છે, રાત-દિવસ દેશની સેવા કરવાનું. અમેરિકન લોકો એના પર એવો ભરોસો મૂકીને જ ઈલેક્ટ કરશે કે ઈલેક્ટ થયા પછી, એ દિલથી નિઃસ્વાર્થ ભાવે અમેરિકાને પોતાની સર્વીસ આપે અને એણે આપવી જ જોઈએ. વ્હાઈટ હાઉસમાં કેવા પડદા લગાડવા કે લંચ ડિનરમાં શું બનાવવું એ નકી કરવાનું કામ એઝ અ પ્રેસીડન્ટ ઓફ અમેરિકા, એનું નથી. એ મારી બેટર હાફ છે એટલે બાકીનું ડોમેસ્ટીક કામ મારે ભાગે આવવું જ જોઈએ અને પછી એ કઈં પણ ટ્રીવીયલ કામ કેમ ન હોય, હું ખુશીથી કરીશ. હા, મને શરુઆતમાં જે પણ નથી આવડતું એ શીખવામાં થોડીક હેલ્પ લેવી પડશે પણ મને કોઈ ઈગો ઈસ્યુ નથી. મને હીલરી પર ખૂબ જ ગર્વ છે. હું મારી જાતને ભાગ્યશાળી સમજીશ જો હું “ફર્સ્ટ લેડી” તરીકે જે કામ હીલરીએ કર્યું છે, એ બધા કામ હું એના જેટલા સરસ તો શું પણ એના જેવા ડેડીકેશનથી કરી શકું! શી ઈઝ એન અમેઝીંગ વુમન! હીલરીનો સાથ નિભાવવાનો ટર્ન હવે મારો છે.”